**Básničky o geometrických tvaroch**

1. **Ročník**



**Postavím si domček, na spodku je štvorček.**

**Na strechu dám trojuholník, nech nás dáždik nehnevá,**

**a strecha je hotová.**

 **Dvere ako nemá nik, veľký hnedý obdĺžnik.**

 **Uhádnite teraz deti, čo to na oblohe svieti?**

 **Je to zlaté zrnko? Čo je to? hmm – slnko.**



**Prezradím Vám ja som kruh,**

**Tento štvorec je môj druh.**

**Aj trojuholník prišiel k nám, veľmi rád mu ruku dám.**

**Neuhádol by však nik, patrí k nám aj obdĺžnik.**

**Kruh je môj malý kamarát,**

**stále sa chce so mnou hrať.**

**Dokola sa stále točí,**

**ako ja na kolotoči.**

**Štvorec, vravia všetci známi, má vždy presne štyri strany.**

**Jeden, dva, tri, k tomu štyri, rovnaké sú moji milí.**

**Trojuholník, tak to býva,**

**tri strany pred nami skrýva.**

**Len tri strany a tri rohy, nemá ruky ani nohy.**

**Obdĺžnik má štyri strany,** 

 **spočítaj ich spolu s nami.**

**Dve sú dlhé a dve krátke,**

 **povedz to aj kamarátke.**